open-index/open-wikipedia-markdown huggingface dataset:
தாமசு கிரகாம் (வேதியியலாளர்)

**தாமசு கிரகாம்** (*Thomas Graham*, 21 திசம்பர் 1805 – 16 செப்டம்பர் 1869) என்பவர் கூழ்மப்பிரிப்பு மற்றும் வளிமங்களின் பரவல் ஆகியவற்றில் முன்னோடியாக பணியாற்றியதற்காக அறியப்படும் ஒரு இசுக்காட்லாந்து இயற்பிய வேதியியலாளர் ஆவார். இவர் கூழ்ம வேதியியல் நிறுவனர்களில் ஒருவராக கருதப்படுகிறார்.

## வாழ்க்கை
கிரகாம் கிளாஸ்கோவில் பிறந்தார், கிளாஸ்கோ உயர்நிலைப் பள்ளியில் படித்தார். கிரகாமின் தந்தை ஒரு வெற்றிகரமான புடவை உற்பத்தியாளர். தனது மகனை இசுக்காட்லாந்து தேவாலய சமயப் போதகராக்க வேண்டுமென்று  விரும்பினார். ஆனால் தனது தந்தையின் விருப்பத்துக்கு மாறாக கிரகாம் 1819 இல் கிளாஸ்கோ பல்கலைக்கழகத்தில் படிக்க இணைந்தார். அங்கு இவர் வேதியியலில் பெரும் ஆர்வத்தை வளர்த்துக் கொண்டார், பேராசிரியர் தாமஸ் தாம்சனின் கீழ் படித்தார். அங்கு 1824 இல் முதுகலைப் பட்டம் பெற்றார்.

பின்னர் எடின்பரோ பல்கலைக்கழகத்தில் மருத்துவம் பயின்றார், பின்னர் கிளாஸ்கோ பல்கலைக்கழக போர்ட்லேண்ட் தெரு மருத்துவப் பள்ளியில் வேதியியல் கற்பித்தார். 1828 ஆம் ஆண்டில் எட்வர்ட் டர்னர் முன்மொழிவினால் இவர் எடின்பரோ வேத்தியர் கழகத்தின் கௌரவ சக உறுப்பினராகத் தேர்ந்தெடுக்கப்பட்டார். 1831–33 காலகட்டத்தில் இக்கழகத்தின் கீத் பதக்கத்தை வென்றார்.

1830 ஆம் ஆண்டில் இவர் ஆண்டர்சன் மருத்துவப் பள்ளியில் முதல் வேதியியல் பேராசிரியராக நியமிக்கப்பட்டார். பின்னர் இந்தப் பதவியானது ஃப்ரீலேண்ட் வேதியியல் தலைவர் என்று பெயர் மாற்றப்பட்டது. இலண்டன் பல்கலைக்கழகத்தில் பேராசிரியர் பதவியைப் பெறுவதற்கு முன்னர் கிளாஸ்கோ மெக்கானிக்ஸ் நிறுவனத்தில் விரிவுரைகளை ஆற்றினார். கிரகாம் 1841 இல் இலண்டன் வேதியியல் கழகத்தை நிறுவினார். 1866-ஆம் ஆண்டில், இவர் ராயல் ஸ்வீடிஷ் அகாடமி ஆஃப் சயின்சின் வெளிநாட்டு உறுப்பினராகத் தேர்ந்தெடுக்கப்பட்டார்.

அவரது இறுதி பதவி நிலையானது மாஸ்டர் ஆஃப் தி மிண்ட் ஆகும், இங்கு 1855 முதல் தனது இறப்பு வரை இருந்தார். அந்த பதவியை வகித்த கடைசி நபர் இவர்தான்.

இவர் இலண்டனில் உள்ள கோர்டன் சதுக்கத்தில் இறந்தார். இவரது உடல் கிளாஸ்கோ கதீட்ரலில் உள்ள குடும்ப நிலத்தில் அடக்கம் செய்யப்பட்டது.

இவர் திருமணம் செய்துகொள்ளவில்லை.

## வெளியீடுகள்
* *வாயுக்களின் பரவல் விதி* (1833)
தாமஸ் கிரகாமின் ஆய்வில் முக்கிய இடம் பெற்றது வாயு பரவல் பற்றிய ஆய்வாகும். வாயுக்கள் திரவங்களால் உட்கொள்ளப்படுவதையும் பரவுதலையும் சவ்வூடு பரவல் தன்மைகளையும் விரிவாக ஆய்ந்து விளக்கினார். இதுவே, பின்னர், 'கிரகாம் வாயு பரவல் விதி’ என்ற பெயரால் வழங்கப்படலாயிற்று.

கிரகாம் கூழ்மம் தொடர்பான அடிப்படைக் கண்டுபிடிப்புகளையும் செய்தார், இந்த ஆராய்ச்சி கண்டுபிடிப்புகள் தொழில்துறை அமைப்புகளிலும் நவீன சுகாதார சேவையிலும் பயன்படுத்தப்படுகின்றன. நவீன கூழ்மப்பிரிப்பு இயந்திரங்களில் தொழில்நுட்பத்தின் அடிப்படையான முன்னோடி தொழில்நுட்பத்தைப் பயன்படுத்தி, கூழ்மங்கள் மற்றும் படிகங்களை பிரிக்கும் "டயாலிசர்" என்று அழைக்கப்படும் ஆய்வை கிரகாம் மேற்கொண்டார். இந்த ஆய்வுகள் கூழ்ம வேதியியல் என்று அழைக்கப்படும் துறையில் அடித்தளமாக அமைந்தன. மேலும் கிரஹாம் இத்துறையின் நிறுவனர்களில் ஒருவராக கருதப்படுகிறார்.

## குறிப்புகள்

## வெளி இணைப்புகள்

* 
* சுயசரிதை
* ஏ.டபிள்யூ வில்லியம்சன் எழுதிய ''இயற்கையிலிருந்து'' இறப்பு
* தாமஸ் கிரஹாமின் ஆவணங்கள்
* கிளாஸ்கோ மெக்கானிக்ஸ் நிறுவனம் / அறிவியல் மற்றும் கலைக் கல்லூரி பதிவுகள்

பகுப்பு:1805 பிறப்புகள்
பகுப்பு:1869 இறப்புகள்
பகுப்பு:இசுக்காட்லாந்து வேதியியலாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:பிரித்தானிய வேதியியலாளர்கள்
பி. எஸ். செட்டியார்

**பி. எஸ். செட்டியார்** என்று அழைக்கப்படும் **பி. எஸ். பக்கிரிசாமி செட்டியார்** (1905 – 1967) தமிழறிஞரும், தமிழாசிரியரும், இதழாசிரியரும், திரைப்படக் கதை, வசன எழுத்தாளரும், இயக்குநரும், அரசியல்வாதியும் ஆவார். *சினிமா உலகம்* என்ற முதலாவது தமிழ்த் திரைத்துறை மாதஇதழை நடத்தியவர்.

## வாழ்க்கைக் குறிப்பு
பி. எஸ். செட்டியார் திருவாரூர் மாவட்டம் நன்னிலத்தில் 1905 ஆம் ஆண்டில், பாவாடைசாமி செட்டியார் - கமலத்தம்மாள் ஆகியோருக்குப் பிறந்தார். தமிழ் இலக்கியத்தில் மிகுந்த ஆர்வம் கொண்ட இவர் பண்டிதர் (வித்துவான்) தேர்வில் தேர்ச்சிபெற்று சென்னையில் உள்ள ஒரு உயர்நிலைப்பள்ளியில் தமிழாசிரியராகப் பணியாற்றினார். சிறுவர் விருந்து, செந்தமிழ்ச் செல்வி போன்ற பல நூல்களை எழுதினார். இவரது "அன்னை வாசகம்" என்ற பள்ளிகளில் துணைப்பாடமாகக் கற்பிக்கப்பட்டது.

## இதழாசிரியர்
தமிழரசு, தொழிலாளன், அமிர்த குணபோதினி ஆகியவற்றின் ஆசிரியராகப் பணியாற்றினார். "ஸ்வராஜ்யா" தமிழ் இதழில் பல எழுச்சிக் கட்டுரைகளை எழுதினார். சென்னையில் இருந்து 1930 இல் "சினிமா உலகம் - சினிமா ஒர்ல்ட்"  என்ற தமிழ் இதழை வெளியிட்டார். இப்பத்திரிகையே தமிழ்த் திரைத்துறைப் பத்திரிகைகளின் முன்னோடி ஆகும். வெகு காலம் சென்னையிலேயே வெளிவந்த இப்பத்திரிகை போர்க்கால நெருக்கடியால் கோயம்புத்தூருக்கு மாற்றப்பட்டது. கோயம்புத்தூர் வரைட்டி ஹால் வீதியில் உள்ள அவரது இல்லத்திலேயே உள்ள ஒரு சிறிய அறையில் இருந்து இவ்வார இதழை வெளியிட்டார். வெகு காலம் வரை இவ்விதழின் விலை அரையணாவாகத் தான் இருந்தது. சாதாரணத் தாளில், ரோஸ் நிறக் காகித அட்டையுடன் அது வெளிவந்து கொண்டிருந்தது. திரையுலகச் செய்திகள், தமிழ்-இந்தி ஆங்கிலப் படங்கள் பற்றிய தகவல்கள், விமர்சனங்கள், கேள்வி பதில்கள் போன்றவை இடம் பெற்றிருந்தன. இப் பத்திரிகையில் 1943 இல் வல்லிக்கண்ணன் ஒன்பது மாதங்களுக்கும் மேல் உதவி ஆசிரியராகப் பணியாற்றியிருந்தார். இப்பத்திரிகையில், திரைப்பட வசனகர்த்தாவாகப் புகழ்பெற்ற இளங்கோவன் (ம.க.தணிகாசலம்), கவி ச. து. சு. யோகியார், பாரதிதாசன், மற்றும் விபுலாநந்த அடிகள், திரு. வி. க. முதலியோரும் எழுதினர். கண்ணதாசனின் கவிதையும் இதில்தான் முதன் முதலாகப் பிரசுரமானது. இப்பத்திரிகை 1947 வரை வெளிவந்தது.

## திரையுலகில்
1936இல் வெளியான "இராஜா தேசிங்கு" என்ற திரைப்படத்திற்கு இவர் முதன் முதலில் கதை-வசனம் எழுதினார். சி.கண்ணன் பிள்ளை தயாரிப்பில் தண்டபாணி தேசிகர் முதன் முதலாக நடித்து வெளிவந்த "திருமழிசை ஆழ்வார்" (1948) திரைப்படத்துக்குக் கதை-வசனம் எழுதி, டி. எஸ். கோட்னீ உடன் இணை இயக்குநராகவும் பணியாற்றினார். *[[காளமேகம் (திரைப்படம்)|காளமேகம்]]* என்ற திரைப்படத்திலும் இவர் பணியாற்றினார்.

## அரசியலில்
இந்திய விடுதலைக்குப்பின் செட்டியார் இரு தடவைகள் சென்னை மாநகராட்சி உறுப்பினராக இருந்தார்.

## எழுதிய நூல்கள்
*சிறுவர் விருந்து
*செந்தமிழ்ச் செல்வி
*பெஞ்சமின் பிராங்க்ளின் வாழ்க்கை வரலாறு
*இந்தியப் பெரியார்
*அறிவுலக வீரர்
*அறிஞர் ஆர்.கே.எஸ்.
*தியாக உள்ளம் திருவருள்
*அயலவர் கண்ட இந்தியா
*காப்பியக் காட்சிகள்
*அன்னை வாசகம்

## மேற்கோள்கள்

பகுப்பு:1905 பிறப்புகள்
பகுப்பு:1967 இறப்புகள்
பகுப்பு:திருவாரூர் மாவட்ட மக்கள்
பகுப்பு:தமிழ்த் திரைப்படத் துறை பிற பணியினர்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட வசன ஆசிரியர்கள்
பகுப்பு:தமிழ் இதழியலாளர்கள்
பகுப்பு:இதழாசிரியர்கள்
அருளியசு மச்சக்கெண்டை

**அருளியசு மச்சக்கெண்டை** (*Arulius Barb*) என்பதின் விலங்கியல் பெயர் *தாவ்கின்சியா அருளியசு* என்பதாகும். இது தென்கிழக்கு இந்தியாவின் காவேரி ஆற்றுப் படுகையில் காணப்படும் வெப்பமண்டல சைப்ரினிட் குடும்ப மீனாகும். இது தாமிரபரணி மச்சக்கெண்டை, சிலாசு மச்சக்கெண்டை மற்றும் நீளத்துடுப்பு மச்சக்கெண்டை என்றும் அறியப்படுகிறது.

## விளக்கம்
முதிர்ச்சியடைந்த மீன்களின் பின்புறத்தில் அடர் பழுப்பு நிற ஆலிவ் நிறத்திலும், பக்கங்களில் வெண்மையான வயிற்றுப்பகுதியினை கொண்டது. இதன் இடுப்பு துடுப்பு தோற்ற இடத்திற்கு மேலே, கருப்பு, செங்குத்து கறை உள்ளது. முதிர்ச்சியடைந்த மீன்கள் இளம் வயது மீன்களைவிட நல்ல நிறமுடையன. மேலும் வளர்ச்சியடைந்த ஆண் மீனானது தாமிரபரணி ஆற்றில் காணப்படும், *[[டாக்கின்சியா தாம்பிரபரனியே|தாவ்கின்சியா  தாம்பிரபரனியே]]* நெருங்கிய தொடர்புடையது.  பிரிவுடைய முதுகுத் துடுப்பில் இழைபோன்ற நீட்சிகள் காணப்படாததால் இம்மீனை நீளத்துடுப்பு மச்சக்கெண்டை (*தாவ்கின்சியா பிளமெண்டோசா*) என அழைப்பது தவறு. இம்மீன்கள் 12 சென்டிமீட்டர் நீளம் வரை வளரக்கூடியன.

## வாழ்விடம்
இதன் பூர்வீக வாழ்விடமாகப் பெரிய நீரோடைகள், ஆறுகள் மற்றும் ஏரிகள் ஆகும். இது  கார அமிலத்தன்மை 6.0 முதல் 6.5 வரையும், வெப்பநிலை 19° முதல் 25° சென்டிகிரேடு வரை&nbsp;உள்ள நீர் நிலைகளில் காணப்படும்.

## சொற்பிறப்பியல்
இதன் சிற்றினப் பெயரான *“அருளியசு”* என்ற பெயர் உள்ளூர் மக்கள் பயன்படுத்தும் சொல்லான "அருள்" என்பதிலிருந்து பெறப்பட்டது.

## மீன்காட்சியகங்களில்
பிற மச்சக்கெண்டை மீன்களைக் காட்டிலும் பொழுதுபோக்கு மீன் காட்சியகங்களில் குறைவாகக் காணப்பட்டபோதிலும், இவை சுறுசுறுப்பானவை. இதனுடைய இனப்பெருக்க திறன் புலி மச்சக்கெனண்டை  (*புன்டிகிரஸ் டெட்ராசோனா*), மற்றும் ரோசி மச்சக்கெண்டை (*பெத்தியா கான்கோனியசு*) போன்றது. ஒத்த அளவிலான சைப்ரினிட் இனங்கள். சில சிச்லிட் இனங்கள் போன்று பிற மீன்களால் வேட்டையாடப்படும் அபாயத்தில் உள்ளது. பல மச்சக்கெண்டைகளைப் போலவே, வேகமாக நீந்தும் தன்மையுடையது. எனவே மீன்காட்சித் தொட்டிகளில் இம்மீன்களின் எண்ணிக்கையினை 5 முதல் 6 வரை வைத்திருப்பதன் மூலம் இந்நடத்தையினை தணிக்கலாம். முதிர்ந்த மீன் ஒன்றிற்கு 10 முதல் 12&nbsp;செ.மீ. இடவசதி தேவைப்படுகிறது.

## மேற்கோள்கள்

* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
வில்சன் தீவு

**வில்சன் தீவு** *(Wilson Island)* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும்.   போர்ட் பிளேர் நகரத்திலிருந்து  வடகிழக்கில் 57 கி.மீ (35 மைல்) தொலைவில் வில்சன் தீவு  அமைந்துள்ளது.
## பெயர்க்காரணம்
பிரித்தானிய இந்திய இராணுவ படைப்பகுதி தலைவரும் ஆணை அதிகாரியுமான சர் ஆர்க்டேல் வில்சனின் பெயர் தீவுக்கு சூட்டப்பட்டுள்ளது. 
## வரலாறு
வில்சன் தீவில் ஒளிரும் கலங்கரை விளக்கம் கால தாமதமாக நிறுவப்பட்டது. 
1993-94 ஆம் ஆண்டு காலத்தில்தான் தீவின் வடமேற்கு கரையில் துத்தநாகம் பூசிய தாங்குசட்டம் அமைக்கப்பட்டது  அமெரிக்காவின் டைடு லேண்டு நிறுவனத்திலிருந்து பெறப்பட்ட  நவீன சூரிய சக்தியில் இயங்கும் உபகரணங்கள் தாங்குசட்ட கோபுரத்தின் மீது நிறுவப்பட்டன. கலங்கரை விளக்கம் 23 மார்ச் 1994 ஆண்டு மார்ச்சு மாதம்  தொடங்கப்பட்டது.  இக்கலங்கரை விளக்கத்தை படகு மூலம் மட்டுமே அணுக முடியும்.
## புவியியல்
இரிச்சி தீவுக்கூட்டத்திற்கு சொந்தமா வில்சன் தீவு  நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது. தெற்கில் 400 மீட்டர் நீளம் கொண்ட ஒரு குறுகிய கால்வாய் சர் வில்லியம் பீல் தீவிலிருந்து பிரிக்கிறது.
## நிர்வாகம்
அரசியல் ரீதியாக வில்சன் தீவு போர்ட் பிளேர் தாலுகாவின் ஒரு பகுதியாகும். 
## மக்கள் தொகை
வில்சன் தீவில் மக்கள் எவரும் வசிக்கவில்லை.
## படக் காட்சியகம்

File:Ritchies Archipelago locale.png|இரிச்சி தீவுக் கூட்டத்துடன் (சிவப்பு) அந்தமான் நிக்கோபார் தீவுகளின் வரைபடம்.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
சர் வில்லியம் பீல் தீவு

**சர் வில்லியம் பீல் தீவு** (Sir William Peel Island) அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும்.   போர்ட் பிளேர் நகரத்திலிருந்து  வடகிழக்கில் 51 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.
## பெயர்க்காரணம்
பிரித்தானிய கடற்படை தளபதியும் விக்டோரியா சிலுவை விருது பெற்றவரும் இந்திய விடுதலைப்போரில் உயிர் நீத்தவருமான வில்லியம் பீலின் பெயர் தீவுக்கு சூட்டப்பட்டுள்ளது. 
## புவியியல்
இரிச்சி தீவுக்கூட்டத்திற்கு சொந்தமான வில்லியம் பீல் தீவானது  நிக்கல்சன் தீவுக்கும் இயான் லாரன்சு தீவுக்கும் இடையில் அமைந்துள்ளது.

## நிர்வாகம்
அரசியல் ரீதியாக வில்லியம் தீவு போர்ட் பிளேர் தாலுகாவின் ஒரு பகுதியாகும். 

## மக்கள் தொகை
சர் வில்லியம் தீவில் மக்கள் எவரும் வசிக்கவில்லை.

## படக் காட்சியகம்

File:Ritchies Archipelago locale.png|இரிச்சி தீவுக் கூட்டத்துடன் (சிவப்பு) அந்தமான் நிக்கோபார் தீவுகளின் வரைபடம்.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
நிக்கல்சன் தீவு

**நிக்கல்சன் தீவு** *(Nicholson Island )* அந்தமான் தீவுகளில் இடம்பெற்றுள்ள ஒரு தீவாகும். இத்தீவு அந்தமான் நிக்கோபார் தீவுகளின் இந்திய ஒன்றியப்பகுதியான தெற்கு அந்தமான் நிர்வாக மாவட்டத்தைச் சேர்ந்ததாகும்.   போர்ட் பிளேர் நகரத்திலிருந்து  வடகிழக்கில் 52 கி.மீ (32 மைல்) தொலைவில் சர் வில்லியம் பீல் தீவு அமைந்துள்ளது.
## பெயர்க்காரணம்
பிரித்தானிய பொது இராணுவ படைத்தளபதி இயான் நிக்கல்சன் பெயர் இத்தீவுக்கு சூட்டப்பட்டுள்ளது. 
## புவியியல்
இரிச்சி தீவுக்கூட்டத்திற்கு சொந்தமான நிக்கல்சன் தீவானது  வில்லியம் பீல் தீவுக்கும் இயான் லாரன்சின் சாகோதர என்றி லாரன்சு தீவுக்கும் இடையில் அமைந்துள்ளது. தீவின் தெற்கே மையப்புள்ளியாக விளங்கும்  சுற்றியுள்ள நீர் ஒரு முக்கியமான நீர் குதித்து மூழ்கல் சுற்றுலா  இடமாகும்
## நிர்வாகம்
அரசியல் ரீதியாக நிக்கல்சன் தீவு போர்ட் பிளேர் தாலுகாவின் ஒரு பகுதியாகும். 
## மக்கள் தொகை
நிக்கல்சன் தீவில் மக்கள் எவரும் வசிக்கவில்லை.
## படக் காட்சியகம்

File:Ritchies Archipelago locale.png|இரிச்சி தீவுக் கூட்டத்துடன் (சிவப்பு) அந்தமான் நிக்கோபார் தீவுகளின் வரைபடம்.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
அத்தாபூர்

**அத்தாபூர்** (Attapur)   என்பது தெலங்காணாவின் தென் மேற்கு ஐதராபாத்தில் அமைந்துள்ள ஒரு முக்கிய வணிக மற்றும் குடியிருப்பு பகுதியாகும். இது ராஜீவ் காந்தி சர்வதேச விமான நிலையத்துடன் இணைப்பை வழங்குகிறது. பி.வி. நரசிம்ம ராவ் அதிவேக நெடுஞ்சாலை அத்தாபூர் வழியாக செல்கிறது. மெகுதி பட்டினம், இராசேந்திரநகர் போன்றவற்றுடன் நெருக்கமாக இருப்பது அத்தாபூருக்கு கூடுதல் நன்மையாகும்.

## முக்கிய அலுவலகங்கள்
தேசிய சுங்க மறைமுக வரி மற்றும் போதைப்பொருள் கழகம் (நாசின்) அதன் மண்டல பயிற்சி நிறுவனத்தை இங்கு கொண்டுள்ளது. இராசேந்திரநகர் துணைப்பிரிவு நடுவர் மற்றும் வருவாய் பிரிவு அலுவலகம் இங்கே அமைந்துள்ளது. ராஜேந்திரநகர் XVI கூடுதல் பெருநகர நீதித் துறை நடுவர் நீதி மன்றம் இங்குள்ளது. இங்குள்ள வட்டாரப் போக்குவரத்து அலுவலகம் ஐதராபாத்தில் மிகப் பெரிய ஒன்றாகும். மேலும் இது அதன் அதிகார எல்லைக்குட்பட்ட பல பகுதிகளை உள்ளடக்கியது. சினபோலிஸ் என்ற திரையரங்கம் அதன் ஒலி அமைப்பு, சுற்றுப்புறம், இருக்கைக்கு புகழ் பெற்றது. இமாயத் சாகர் நீர்த்தேக்கம் இந்த ஊருக்கு அருகில் உள்ளது. சில்லறை விற்பனையாளர்களான வால்மார்ட் மற்றும் மெட்ரோ கேஷ் அன்ட் கேரி ஆகியவை அத்தாபூருக்கு அருகில் உள்ளன.

## ஆலயங்கள்
225 ஆண்டுகள் பழமையான ரம்பாக் ராமாலயம் கோயில் அமைப்பு மற்றும் வளாகங்கள் 2015 ஆம் ஆண்டிற்கான கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின்  விருதைப் பெற்றுள்ளன. அத்தாபூரில் ஒரு சுயம்பு அனந்த பத்மநாபசுவாமி கோயில் உள்ளது. பகவான் அனந்த பத்மநாபசுவாமி 1100 ஆண்டுகளாக இங்கு இருந்து வருவதாகக் கூறப்படுகிறது. ஐதராபாத்தின் சீக்கியக் கோயிலான பழமையான குருத்வாரா, புராட்டன் குருத்வாரா சாகிப் ஆஷா சிங் பாக், 1832 ஆம் ஆண்டில் அத்தாபூர் அருகே கட்டப்பட்டது. முசக்மஹால் 1681 கட்டப்பட்ட அரண்மனையும் அத்தாபூரின் மையத்தில் உள்ளது. 

## கல்வி நிலையங்கள்
பி.வி. நரசிம்மராவ் தெலங்காணா கால்நடை பல்கலைக்கழகம், சர்தார் வல்லபாய் படேல் தேசிய காவல் கழகம், தேசிய ஊரக வளர்ச்சி நிறுவனம், தேசிய வேளாண் விரிவாக்க மேலாண்மை நிறுவனம், தேசிய வேளாண் ஆராய்ச்சி மேலாண்மை கழகம், பேராசிரியர் ஜெயசங்கர் தெலங்காணா மாநில வேளாண் பல்கலைக்கழகம், சிறீ கொண்ட லட்சுமண் தெலங்காணா மாநில தோட்டக்கலை பல்கலைக்கழகம்  போன்ற முக்கிய நிறுவனம்க்கள் இங்கு அமைந்துள்ளது.  

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
நர்மதா கார்

**நர்மதா கார்** *(Narmada Kar)*  ஒடிசா மாநிலத்தில் இளம் கலை பட்டப்படிப்பில் தேர்ச்சியடைந்த முதலாவது பெண்ணாவார். 1893 முதல் 1980 வரை இவர் வாழ்ந்தார்.

## வாழ்க்கை
1893 ஆம் ஆண்டு அக்டோபர் மாதம் 12 ஆம் தேதி சுதந்திர போராட்ட வீர்ரும் சமூக ஆர்வலரும் கட்டாக்கில் உத்கல் சாகித்யா என்ற கலாச்சார நிறுவனத்தை நிறுவியவருமான  பிசுவநாத் காருக்கு மகளாக நர்மதா கார் பிறந்தார். கொல்கத்தா பல்கலைக்கழகத்தில் நுழைவுத் தேர்வில் தேர்ச்சி பெற்ற பின்னர், வரலாற்றுச் சிறப்பு மிக்க பெதுன் கல்லூரியில் நர்மதா சேர்ந்தார்.  1914 ஆம் ஆண்டில் பட்டப்படிப்பை முடித்து ஒடிசாவின் முதல் பெண் பட்டதாரி ஆனார். தன்னுடைய 16 ஆவது வயதில் பெங்காலி வழக்கறிஞரான இயிதேந்திர பிசுவாசை மணந்தார். குழந்தைகளின் கல்விக்காக இத்தம்பதியினர் கொல்கத்தாவில் தங்கினர்.

## இறப்பு
1980 ஆம் ஆண்டு செப்டம்பர் 13 அன்று இந்தியாவின் கொல்கத்தாவில் உள்ள அவரது வீட்டில் நர்மதா கார் இறந்தார்.

## மேற்கோள்கள்

பகுப்பு:1893 பிறப்புகள்
பகுப்பு:1980 இறப்புகள்
பகுப்பு:ஒடிசா நபர்கள்
ஓம் பன்னா (புல்லட் பாபா)

**ஓம் பன்னா** (Om Banna) புல்லட் பாபா என்றும் அழைக்கப்படும்  ) இது இந்தியாவின் சோத்பூருக்கு அருகிலுள்ள பாலி மாவட்டத்தில் அமைந்துள்ள ஒரு ஆலயம் ஆகும். இது ஒரு விசையுந்து வடிவத்தில் ஒரு தெய்வத்திற்காக அர்ப்பணிக்கப்பட்டுள்ளது. இது பாலியிலிருந்து 20 கிலோமீட்டர் (12 மைல்) தொலைவிலும், சோத்பூரிலிருந்து 53 கிலோமீட்டர் (33 மைல்) தொலைவிலும் பாலி-சோத்பூர் நெடுஞ்சாலையில், சோட்டிலா கிராமத்திற்கு அருகில் அமைந்துள்ளது. இந்த விசையுந்து  350 *சிசி ராயல் என்ஃபீல்ட் புல்லட் ஆர்.என்.ஜே* 7773 ஆகும்.

ஒவ்வொரு நாளும் நூற்றுக்கணக்கான பக்தர்கள் பாதுகாப்பான பயணத்திற்காக இங்கு வந்து பிரார்த்தனை செய்கிறார்கள்.  

## வரலாறு
1991 திசம்பர் 2 அன்று, ஓம் பன்னா (முன்னர் ஓம் சிங் ரத்தோர் என அழைக்கப்பட்டார். (பன்னா என்பது   ராஜ்புத் இளைஞர்களால் பயன்படுத்தப்படும் ஒரு கெளரவ சொல் )  பாலியின் சண்டேராவ் அருகே உள்ள பாங்கி நகரத்தில் இருந்து சோட்டிலாவுக்குச் சென்று கொண்டிருந்தபோது, இவரது வாகனம் கட்டுப்பாட்டை இழந்து ஒரு மரத்தில் மோதியது. இவர் சம்பவ இடத்திலேயே உயிரிழந்தார். அதே நேரத்தில் இவரது வாகனம் அருகிலுள்ள பள்ளத்தில் விழுந்தது. விபத்து நடந்த மறுநாள் காலை உள்ளூர் காவலர்கள் இவரது வாகனத்தை அருகிலுள்ள காவல் நிலையத்திற்கு எடுத்துச் சென்றனர். அடுத்த நாள் நிலையத்திலிருந்து மர்மமான முறையில் வாகனம் காணாமல் போனதாகவும், சம்பவம் நடந்த இடத்தில் மீண்டும் கண்டுபிடிக்கப்பட்டது என்றும் தெரிவிக்கப்பட்டது.  காவலர்கள், மீண்டும் ஒரு முறை வாகனத்தை எடுத்துச் சென்றனர். இந்த முறை அதன் எரிபொருள் தொட்டியைக் காலி செய்து பூட்டு போட்டு வைத்தனர். அவர்களின் முயற்சிகள் இருந்தபோதிலும், மறுநாள் காலையில் அது மீண்டும் வாகனம் மறைந்து விபத்து நடந்த இடத்தில் காணப்பட்டது. விசையுந்து அதே பள்ளத்திற்குத் திரும்பிக் கொண்டே இருந்தது என்று கதை கூறப்படுகிறது. உள்ளூர் காவல் நிலையத்தின் காவலர்கள் மேற்கொண்ட ஒவ்வொரு முயற்சியையும் அது முறியடித்தது; வாகனம் எப்போதும் விடியற்காலையில் அதே இடத்திற்குத் திரும்பியது.

இது உள்ளூர் மக்களால் ஒரு அதிசயமாகக் காணப்பட்டது. மேலும் அவர்கள் "புல்லட் பைக்கை" வணங்கத் தொடங்கினர். அதிசய வாகனம் பற்றிய செய்தி அருகிலுள்ள கிராமங்களுக்கு பரவியது. பின்னர் அவர்கள் அதை வணங்க ஒரு கோவிலைக் கட்டினர். இந்த கோயில் "புல்லட் பாபாவின் கோயில்" என்று அழைக்கப்படுகிறது. ஓம் பன்னாவின் ஆவி துன்பமடைந்த பயணிகளுக்கு உதவுகிறது என்று நம்பப்படுகிறது.
வலது|thumb|ஓம் பன்னாவின் புல்லட் விசையுந்து (புல்லட் பன்னா)

## வழிபாடு
ஒவ்வொரு நாளும் அருகிலுள்ள கிராமவாசிகளும் பயணிகளும் இங்கு தங்களது வாகனத்தை நிறுத்தி, வாகனத்திற்கும், அதன்  மறைந்த உரிமையாளர் ஓம் சிங் ரத்தோருக்கும் பிரார்த்தனை செய்கிறார்கள். மேலும் சில ஓட்டுநர்கள் அந்த இடத்தில் சிறிய மது பாட்டில்களையும் வழங்குகிறார்கள்.  சன்னதியில் பிரார்த்தனை செய்யாமல் தங்களது வாகனத்தை நிறுத்தாத ஒருவருக்கு அவரது பயணத்தில் ஆபத்து ஏற்படுவதாகக் கூறப்படுகிறது. பக்தர்கள் 'திலகம்' குறியை பூசி, வாகனத்தில் சிவப்பு நூலைக் கட்டுகிறார்கள். ஓம் பன்னா என்ற பெயரில் உள்ளூர் மக்கள் நாட்டுப்புறப் பாடல்களைப் பாடுகிறார்கள். 
வலது|thumb|ஓம் பன்னாவின் மரணத்திற்கு காரணமான மரம் வளையல்கள், தாவணி போன்றவற்றால் அலங்கரிக்கப்பட்டுள்ளது.
பிரசாதங்களில் ஊதுபத்தி, மலர்கள், தேங்காய், மதுபானம், சிவப்பு நூல் மற்றும் இனிப்புகள் ஆகியவை அடங்கும். சன்னதியில் ஒரு நித்திய விளக்கு வைக்கப்பட்டுள்ளது. 

## மேற்கோள்கள்

## வெளி இணைப்புகள்
*Listen and Download Om Banna Bhajans and Songs
*Om Banna, Chotila
*Listen to AUDIO "Om Banna Ri Katha" at Saavn.com

பகுப்பு:இந்து வட்டாரக் கடவுள்கள்
இராமகிருட்டிணா (கன்னட நடிகர்)

**இராமகிருட்டிணா** (Ramakrishna ) (பிறப்பு சி. 1951), **நீர்நல்லி இராமகிருட்டிணா** என்றும் அழைக்கப்படும் இவர், கன்னடத் திரையுலகில் முக்கியமாக பணியாற்றும் ஒரு இந்திய நடிகராவார். இவர், முன்னணி நடிகராக கதாபாத்திர வேடங்களில் சித்தரிக்கப்படுவதில் பெயர் பெற்றவர். மைசூர் மாநிலத்தின் முந்தைய வடகன்னட  மாவட்டப் பகுதியில் சிர்சிக்கு அருகிலுள்ள நீர்நல்லியில் உள்ள அவ்யக பிராமணச் சமூகத்தில் பிறந்தார்.

30 ஆண்டுகளுக்கும் மேலாக இவரது திரை வாழ்க்கையில், இவர் 200க்கும் மேற்பட்ட படங்களில் நடித்துள்ளார்.  பெரும்பாலும் கன்னடப் படங்களிலும், ஒரு சில தமிழ்,  தெலுங்குத் திரைப்படங்களிலும் நடித்துள்ளார். கே. பாலச்சந்தரின்  பொய்க்கால் குதிரை (1983) என்ற திரைப்படத்தில் இவர் ஒரு முக்கியக் கதாபாத்திரத்தில் தோன்றினார். புகழ்பெற்ற திரைப்படத் தயாரிப்பாளர் புட்டண்ணா கனகல்  *ரங்கநாயகி* (1981), *மானாச சரோவரா*, *அம்ருதா கலிகே* (1984) போன்ற சிறந்த படைப்புகளில் இவரை நடிக்க வைத்தார். 1990களிலிருந்து, இவர் பெரும்பாலும் துணை வேடங்களில் தோன்றி வருகிறார்.

## அரசியல்
2004 பொதுத் தேர்தலில், முந்தைய கனரா மக்களவைத் தொகுதியில் ஜனதா கட்சி (ஜேபி) சார்பில் போட்டியிட்டு தோல்வியடைந்தார்.

## மேற்கோள்கள்

## வெளி இணைப்புகள்
* Filmography of Ramakrishna

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
மெகுதி நவாசு ஜங்

**நவாப் மெகுதி நவாசு ஜங்** (Nawab Mehdi Nawaz Jung) (23 மே 1894 - 28 சூன் 1967) இவர் ஓர் இந்திய அதிகாரத்துவவாதியாவர். இவர், ஐதராபாத் நிசாம் ஆட்சியின் போது நிர்வாக சபையின் செயலாளராகவும் இருந்தார். 1960-1965 வரை குசராத்தின் ஆளுநராகவும் பணியாற்றினார்.

பஞ்சாரா ஹில்ஸ் பகுதியில் அமைந்துள்ள இவரது வீடு 'பஞ்சாரா பவன்' என்று அழைக்கப்படுகிறது. இது ஐதராபாத்தின் மிகவும் அழகிய பகுதியாகும்.

## ஆரம்ப கால வாழ்க்கை
இவர், ஐதராபாத்தின் தெற்குப்பகுதியான தார்-உல்-சிபா என்ற இடத்தில் மௌல்வி சையத் அப்பாசு அலி என்பவருக்கு ஒரு நடுத்தர குடும்பத்தில் பிறந்தார்.

## தொழில்
ஐதராபாத் மாநகராட்சியின் முதல் ஆணையாளராகவும் இவர் இருந்தார். இவர், ஐதராபாத் தொகுதியிலிருந்து 1952 இல் ஒரு பொதுத் தேர்தலில் போட்டியிட்டு மிகப் பெரிய பெரும்பான்மையுடன் தேர்தலில் வெற்றி பெற்றார். 1952 முதல் 1960 சனவரி வரை, முன்னாள் ஐதராபாத் மாநிலத்திலும் பின்னர் ஆந்திர மாநில அரசாங்கத்திலும் அமைச்சராக இருந்தார். பொதுப்பணித்துறை, சாலைகள் மற்றும் கட்டிடத் துறை, நீர்ப்பாசனம் மற்றும் மின்சாரம் போன்ற பல்வேறு இலாகாக்களை கவனித்து வந்தார்.

இந்திய சமூக நல அமைப்பின் முதல் தலைவராக இருந்தார். நிலூஃபர் மருத்துவமனை, மெகுதி நவாசு ஜங் புற்றுநோயியல் நிறுவனம் போன்ற முதல் அரசு புற்றுநோய் மருத்துவமனையை அமைப்பதில் இவர் முக்கியப் பங்கு வகித்தார். இது, கேடயச் சுரப்பி புற்றுநோய்களில் ரேடியோ-அயோடின் நீக்கம் பயன்படுத்துவதில் முன்னோடி மருவத்துமனைகளில் ஒன்றாகும். இது பிராந்திய புற்றுநோய் மையங்களில் ஒன்றாகும். தற்போது மத்திய அரசால் அங்கீகரிக்கப்பட்டு நிதியளிக்கப்படுகிறது.

## சொந்த வாழ்க்கை
இவர், நவாப் அகீல் ஜங் என்பவரின் மகள் தாகிரா பேகம் என்பவரை மணந்தார். இவருக்கு நான்கு மகன்கள் இருந்தனர்.

இவர் அகமதாபாத் (குசராத்து) மையத்தில் சமூகத்திற்காக ஒரு கலையரங்கத்தை நிறுவினார், அதற்கான நிலம் நானாவதி குடும்பத்தினரால் வழங்கப்பட்டது. குசராத்தின் ஆரம்ப கட்டத்தில் தனி மாநிலத்தைப் பெற்ற பின்னர் பல தன்னார்வ தொண்டு நிறுவனங்கள் சமூகத்தின் நலனுக்காக செயல்பட்டு வருகின்றன. அரங்கத்திற்கு இவரது  பெயரிடப்பட்டது.

## நினைவு
ஐதராபாத்தில் உள்ள மெகுதி பட்டினம் என்ற ஊருக்கு இவரது பெயரிடப்பட்டது.

## மேற்கோள்கள்

## வெளி இணைப்புகள்
* Profile 

பகுப்பு:1967 இறப்புகள்
பகுப்பு:ஐதராபாத் இராச்சிய நபர்கள்
பகுப்பு:1894 பிறப்புகள்
பகுப்பு:குசராத்து ஆளுநர்கள்
இறையானூர்

**இறையானூர்** கிராமம், தமிழகத்தின் விழுப்புரம் மாவட்டத்துக்கு உட்பட்ட திண்டிவனம் வட்டத்தின், மரக்காணம் ஒன்றியத்தில் அமைந்துள்ளது. இது இறையானூர் ஊராட்சிக்கு உட்பட்ட கிராமமாகும். திண்டிவனத்திலிருந்து கிழக்கே புதுச்சேரி சாலையில் 3 கி.மீ. தொலைவில் இக்கிராமம் அமைந்துள்ளது.

இங்கே உள்ள மாணவர்கள் திண்டிவனத்தில் உள்ள பள்ளிகளில் படிக்கிறார்கள். பெரும்பாலான மக்கள் உழவுத் தொழிலையே நம்பி வாழ்கிறார்கள். சிலர் நகரத்தில் கூலி வேலைக்கு செல்கின்றனர். படித்தவர்கள் எண்ணிக்கையும் நாளுக்கு நாள் அதிகரித்து வருகிறது. படித்த இளைஞர்கள் பலர் சென்னைக்கு வேலைக்கு செல்கின்றனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
மின்வேதியியல் இருமைக்கொள்கை

**மின் வேதியியல் இருமைக்கொள்கை** *(Electrochemical dualism)* என்பது வேதியியலில் வழக்கற்றுப் போன ஒரு விஞ்ஞானக் கோட்பாடாகும், இயான்சு யேக்கப் பெர்செலியசு முன்னோடியாக இருந்த இக்கொள்கை 1800 முதல் 1830 வரையிலான காலத்துடன் தொடர்புடையதாகும். அனைத்து மூலக்கூறுகளும் கார மற்றும் அமில ஆக்சைடுகளால் ஆன உப்புகள் என்று இக்கோட்பாடு கூறியது. எடுத்துக்காட்டாக பொட்டாசியம் சல்பேட்டு என்ற சேர்மம் K2O மற்றும் SO3 ஆகியவற்றின் உப்பாக பார்க்கப்பட்டது. வில்லெம் இசிங்கருடன் இணைந்து புதிதாக கண்டுபிடிக்கப்பட்ட வோல்டாயிக் பைல் என்ற முதல் தலைமுறை மின்கலத்தைப் பயன்படுத்தி சில உப்புகள் குறித்து தான் நடத்திய சோதனைகளின்  அடிப்படையில் பெர்செலியசு தனது கோட்பாட்டை முன்வைத்தார். பல சேர்மங்கள் மின்சாரத்தால் சிதைவடையும் என்றும் அமிலக் கூறுகள் நேர்துருவத்திலும் காரக் கூறுகள் எதிர்மின் துருவத்திலும் சிதைவடைகின்றன என்றும் அவர்கள் கவனித்தனர். இந்த கோட்பாடு இறுதியில் எதிர்க்கப்பட்டு தனி உருபு கோட்பாட்டின் மூலம் தவிர்க்கப்பட்டது.
## மேற்கோள்கள்

பகுப்பு:மின்வேதியியல்
பகுப்பு:வழக்கற்றுப் போன அறிவியல் கோட்பாடுகள்
பஞ்சாரா மலை

**பஞ்சாரா மலை** (Banjara Hills) என்பது தெலங்காணாவின் ஐதராபாத்தில் அமைந்துள்ள ஓர் நகர்ப்புற வணிக மையமாகும். மேலும், இது இந்தியாவின் மிகவும் வசதியான சுற்றுப்புறங்களில் ஒன்றாகும். இது ஜூபிளி மலைக்கு நெருக்கமான ஒரு சந்தைப் பகுதியாகவும் இருக்கிறது. இந்த பகுதி ஒரு மலைப்பாங்கான காடாக இருந்தது. 

## பின்னணி
கடந்த காலத்தில் குறைவான மக்களே இங்கு வசித்து வந்தனர். நிசாமின் வம்சத்தின் சில அரச வம்சத்தினர் மட்டுமே இங்கு வாழ்ந்தனர். இது அவர்களுக்கு வேட்டையாடும் இடமாக இருந்தது. அதன் வரலாறு மற்றும் அந்தஸ்துடன் கூட, இந்த பகுதி இப்போது முற்றிலும் நகர்ப்புற வணிக மையமாக மாற்றப்பட்டுள்ளது. இது உயர்நிலை தங்கும் விடுதிகள், உணவகங்கள், இரவு விடுதிகள் மற்றும் உலகளாவிய நிறுவனங்களின் அலுவலக கட்டிடங்கள் ஆகியவற்றைக் கொண்டுள்ளது. பஞ்சாரா மலை அதன் சாலை எண்களால் பிரிக்கப்பட்டுள்ளது. ஒவ்வொரு சாலையும் அதன் சொந்த முக்கியத்துவத்தைக் கொண்டுள்ளன: எண்கள் 1 இலிருந்து தொடங்கி 14 இல் முடிவடையும்.

## சந்தை நிலவரம்
தி எகனாமிக் டைம்ஸ் என்ற  பத்திரிகையின் கூற்றுப்படி   இப்பகுதி இந்தியாவில் மிகவும் விலையுயர்ந்த பகுதியின் குறியீடாகக் கருதப்படுகிறது. மேலும் ஜூபிலி மலையுடன் சேர்ந்து, ஐதராபாத்து பகுதியில் வசிக்கத்தக்க மிகவும் மதிப்புமிக்க பெருநகர / நகரமாகும். இப்பகுதியின் சொத்துக்கள் "செப்டம்பர் 96, 2011 நிலவரப்படி 20.7 பில்லியன் அமெரிக்க டாலர்களுக்கு சமமான ரூ. 96,000 கோடி" என்று எகனாமிக் டைம்ஸ் மதிப்பிட்டுள்ளது. 

மிகவும் புறக்கணிக்கப்பட்ட பஞ்சாரா ஏரியும் இங்கு அமைந்துள்ளது.

1927 ஆம் ஆண்டில் ஐதராபாத்தின் கடைசி நிசாமின் அரசவையில் இருந்த மந்திரி நவாப் மெகுதி நவாசு ஜங் என்பவர் இந்த நிலத்தை முதன்முதலில் வாங்கினார். அவர் 'பஞ்சாரா பவன்' ( அந்தோனி கோடியின் படைப்புகளால் ஈர்க்கப்பட்டதாகக் கருதப்படுகிறது) என்ற தனது இல்லத்தை இங்கு கட்டினார். கடைசி நிசாம் அதன் வளர்ச்சிக்கு பொறுப்பான நபராக நவாபின் பெயரை வைக்க பரிந்துரைத்தார். இருப்பினும், நவாப் அதன் அசல் குடியிருப்பாளர்களான பஞ்சாரா என்ற பெயரிலேயே குறிப்பிடுவது நியாயமானது என்று கூறினார்.

பஞ்சாரா பவனை ஜவகர்லால் நேருவும், அப்பகுதியால் ஈர்க்கப்பட்டு ஒரு கவிதை எழுதிய இரவீந்திரநாத் தாகூரும் பார்வையிட்டுள்ளனர். 

பஞ்சாரா மலையின் சாலை எண் 1 இப்போது மெகுதி நவாசு ஜங் சாலை என்று அழைக்கப்படுகிறது. இது அவரது நினைவாக பெயரிடப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
ஆஷா பட்

*ஆஷா பட்*' (Asha Bhat ) (பிறப்பு: செப்டம்பர் 5, 1992) இவர் கர்நாடகாவைச் சேர்ந்த ஓர் இந்திய வடிவழகிக் கலைஞரும், நடிகையும், பொறியாளரும், அழகுப் போட்டித் தலைப்பை வென்றவருமாவார். இவர், 2014 ஆம் ஆண்டில் *மிஸ் சூப்பர்நேஷனல்* போட்டியை வென்ற முதல் இந்தியர் ஆவார்.

## ஆரம்பகால வாழ்க்கை மற்றும் கல்வி
இவர், கன்னட பிராமண பெற்றோர்களான சுப்ரமண்யன், சியாமளா ஆகியோருக்கு 1992 செப்டம்பர் 5 ஆம் தேதி இந்திய மாநிலமான கர்நாடகாவின் சிமோகா மாவட்டத்தில் உள்ள தொழில்துறை நகரமான பத்ராவதியில் பிறந்தார். மருத்துவ ஆய்வக தொழில்நுட்ப வல்லுநர்களான இவரது பெற்றோர் இருவரும், பத்ராவதி நகர மருத்துவ ஆய்வகங்களில் பணியாற்றி வருகின்றனர். இவருக்கு அக்சதா என்ற ஒரு மூத்த சகோதரி ஒரு குழந்தை மருத்துவராக இருக்கிறார்.

பத்ராவதியில் உள்ள புனித சார்லசு பள்ளியில் படித்த இவர், மூதபித்ரியில் உள்ள ஆல்வா, முன் பல்கலைக்கழக கல்லூரியில் பல்கலைக்கழகத்திற்கு முந்தைய கல்வியைத் தொடர்ந்தார். புனேவில் உள்ள *ஐ.ஐ.டி ஜே.இ.இ* பயிற்சி நிறுவனமான *பிரைம் அகாடமி*யில் ஒரு சிறந்த மாணவராகவும் இருந்தார். இந்த நிறுவனத்தில் படிப்பது அழகு போட்டிகளில் வெற்றிபெற உதவியதாக இவர் கூறினார். ஆல்வா கல்லூரியில் படிக்கும் போது தேசிய மாணவர் படையில் சேர்ந்தார். இங்கு குடியரசு தின முகாமில் பங்கேற்க தேர்வு செய்யப்பட்டார். சார்க் நாடுகளின் தேசிய மாணவர் படை தூதுக்குழுவில் உறுப்பினராக இருந்த இவர் இலங்கை இராணுவக் கழகத்திற்கு 2009 ஆம் ஆண்டில் சென்று  இலங்கை குடியரசுத் தலைவர் மகிந்த ராசபக்ச வழங்கிய விருதை வென்றார். பின்னர், பெங்களூர், ஆர்.வி. பொறியியல் கல்லூரியில் மின்னணு பொறியியலில் இளநிலைப் பட்டம் பெற்றார்.

தற்போது இவர் மும்பையில் வசித்து வருகிறார். மேலும் ஒரு நடிகை என்பதைத் தவிர, இவர் ஒரு சமூக ஆர்வலராகவும், *அஸ்ட்ரா* அறக்கட்டளை என்ற பெயரில் தனது சொந்த அரசு சார்பற்ற அமைப்பையும் நடத்தி வருகிறார்.

## அழகிப் போட்டி
2014 ஆம் ஆண்டில், *டைம்ஸ்* குழுமத்தால் ஏற்பாடு செய்யப்பட்ட *மிஸ் திவா* போட்டியில் பங்கேற்ற இவர், *மிஸ் இந்தியா சூப்பர்நேஷனல்* 2014 என முடிசூட்டப்பட்டார். *மிஸ் இந்தியா எர்த்* 2014 மகுடம் சூட்டப்பட்ட *அலங்கிருத சஹாய்* மற்றும் போட்டியின் வெற்றியாளரான *நொயோனிதா லோத்* ஆகியோருக்கு அடுத்தபடியாக 14 அக்டோபர் 2014 அன்று மேற்கு மும்பையின் மும்பை *கார்டன் சிட்டி*யில் நடைபெற்ற போட்டியின் இறுதிப் போட்டியில் முடிசூட்டப்பட்டார். *மிஸ் திவா* 2014 இல் *மிஸ் கான்ஜெனியலிட்டி, மிஸ் பியூட்டிஃபுல் ஸ்மைல், மிஸ் ஃபேஸினேட்டிங்* உள்ளிட்ட மூன்று சிறப்பு விருதுகளையும் இவர் வென்றுள்ளார்.

## மேற்கோள்கள்

## வெளி இணைப்புகள்

* Miss Supranational Website
* 

பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:சிவமொக்கா மாவட்ட மக்கள்
பகுப்பு:1992 பிறப்புகள்
மாவட்டத் திட்டக் குழு

**மாவட்டத் திட்டக்குழு** (**District Planning Committee** (DPC) இந்தியாவில் **பஞ்சாயத்து ராஜ்** அமைப்பை வலுப்படுத்த, இந்திய அரசியலமைப்புச் சட்டம் பிரிவு 243 ZD-இன் கீழ் இந்தியாவில் உள்ள மாவட்டம் தோறும் அமைக்கப்பட வேண்டிய குழுவாகும். மாவட்டத் திட்டக் குழுவின் துணை தலைவராக மாவட்ட ஆட்சித் தலைவர் இருப்பர். இவருக்கு உதவிட உதவி திட்ட  இயக்குநர்களும் மற்றும் பல்வேறு துறைகளைச் சேர்ந்த அலுவலர்களும் இருப்பர்.மாவட்ட ஊராட்சி, ஊராட்சி ஒன்றியம், கிராம ஊராட்சிகள், பேரூராட்சிகள் மற்றும் நகராட்சிகளின்  குடிநீர், வடிகால் வசதிகள் போன்ற உட்கட்டமைப்பு வளர்ச்சிகளுக்கு, இம்மாவட்டத் திட்டக் குழு திட்டங்களை வகுத்து மாநில அரசிற்கு வழங்கும். இத்திட்டத்தை செயல்படுத்தும் இந்திய மாநிலங்களில் தமிழ்நாடு அரசும் ஒன்றாகும். ஒரு சில மாநிலங்கள் மாவட்டட் திட்டக் குழுவை அமைக்கவில்லை. மாவட்டத் திட்டக் குழுவின் அலுவலகம் மாவட்ட ஆட்சியர் அலுவலகத்தில் செயல்படும்.

மாவட்டத் திட்டக் குழுவில் கீழ்கண்ட துணைக்குழுக்கள் செயல்படும். அவைகள்: 1 ஊரக வளர்ச்சி துணைக்குழு, 2 வேளாண்மை வளர்ச்சித் துணைக்குழு, 3 நகர வளர்ச்சி துணைக்குழு, 4 நீர்ப்பாசான வளர்ச்சி துணைக்குழு, 5  பட்டியல் சமூகத்தினர்,  இதர பிற்படுத்தப்பட்ட வகுப்பினர், பொருளாதாரத்தில் நலிந்ததோர் மற்றும் மகளிர் மற்றும் குழந்தைகளுக்கான வளர்ச்சி துணைக்குழு, 6 வேலைவாய்ப்பு பெருக்குதல் மற்றும் கிடைப்பதற்கான துணை குழு, 7 பொது சுகாதாரம் மற்றும் குடும்ப நலத் துணைக்குழு,  8 கல்வி வள்ர்ச்சிக்கான துணைக்குழு, 9 குடிநீர் வழங்கல் குழு, 10 சாலை மற்றும் போக்குவரத்து துணைக் குழு, 11 சட்டமன்ற உறுப்பினர்கள் மற்றும் நாடாளுமன்ற உறுப்பினர்களின் தொகுதி வளர்ச்சி நிதியை கண்காணிக்கும் குழு 

## இதனையும் காண்க
* ஊராட்சி ஒன்றியம்
* மாவட்ட ஊராட்சி
* மாவட்ட ஊரக வளர்ச்சி முகமை 
* மாவட்டத் திட்டக் குழு

## மேற்கோள்கள்

## வெளி இணைப்புகள்
# Committee for District Planning 
#74th Constitutional Amendment Act 1994, Government of India
#Planning at the grassroots level:An action programme for the eleventh five-year plan, Ministry of Panchayati Raj, Government of India 
#Sixth Report of the Second Administrative Committee P84
#The State of Panchayats : 2007-08 , An independent assessment, Volume I Thematic report, Chapter 3a, P117-134 Govt of India, April 2008
#Status and Functioning of District Planning Committees in India by PRIA, 2007
*  பஞ்சாயத்து ராஜ் அமைப்பு - பாகம் 1 - காணொலி 
* பஞ்சாயத்து ராஜ் - பாகம் 2 - காணொலி 
*பஞ்சாயத்து ராஜ் - பாகம் 3 - காணொலி 
*பஞ்சாயத்து ராஜ் - பாகம் 4 - காணொலி 
*பஞ்சாயத்து ராஜ் - பாகம் 5 - காணொலி  
*தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி 

பகுப்பு:இந்திய நிர்வாக அலகுகள்
பகுப்பு:தமிழ்நாடு உள்ளாட்சி அமைப்புகள்
பகுப்பு:தமிழ்நாடு ஊராட்சிகள்
மெத்திலிடைன் குழு

**மெத்திலிடைன் குழு** *(Methylidyne group)* என்பது ஒரு மூலக்கூறில் ≡CH என்ற பிணைப்பைக் கொண்டு  பதிலீடு அல்லது வேதி வினைக்குழு இரண்டில் ஒன்று நடுநிலை பகுதியாகக் காணப்படும் சேர்மத்தைக் குறிக்கிறது. மெத்திலிடைன் என்ற ஒற்றறைச் சொல்லாலும் இக்குழுவைக் குறிப்பிடுவர். இதன் மூலக்கூற்று வாய்ப்பாட்டில் ஒரு கார்பன் அணு ஐதரசன் அணுவுடன் ஓர் ஒற்றைப்பிணைப்பாலும் எஞ்சியுள்ள மூலக்கூறு முப்பிணைப்பாலும் பிணைக்கப்பட்டிருக்கும்.  எடுத்துக்காட்டாக H3C−(CH2)5−N+≡CH என்ற மூலக்கூற்று வாய்ப்பாட்டால் விவரிக்கப்படும் என்–மெத்திலிடைன்-1-எக்சனாமினியம் என்ற சேர்மத்தைக் கூறலாம். 

மெத்திலிடைன் என்ற பெயர் மெத்திலிடைன் தனி உருபைக் குறிக்கவும் பயன்படுத்தப்படுகிறது. இவ்விரு அணுக்களும் எந்தவொரு சேர்மத்திலும் இணைந்திருப்பதில்லை. 
  
## இவற்றையும் காண்க
* மெதிலீன் பாலம் 
* மெத்தின் குழு,
## மேற்கோள்கள்

பகுப்பு:பதிலிகள்
பகுப்பு:வேதியியல்
அப்துல் வாகித் கான்

**உஸ்தாத் அப்துல் வாகித் கான்** (Ustad Abdul Wahid Khan) (1871-1949) கிரானா கரானாவைச் சேர்ந்த இந்திய பாரம்பரிய பாடகராவார். இவர் இந்தியாவின் சகாரன்பூரில் 1949 இல் இறந்தார்.

## ஆரம்பகால வாழ்க்கை மற்றும் பின்னணி
இவர், 1871 இல் உத்தரப் பிரதேசத்தின் கிரானாவில் பிறந்தார். 1857 ஆம் ஆண்டில் முகலாயப் பேரரசு வீழ்ச்சியடைந்த பின்னர் தில்லியிலிருந்து குடிபெயர்ந்த முகலாய அரசவையைச் சேர்ந்த இசைக் கலைஞர்களின் பல குடும்பங்களுக்கு கிரானா நகரம் ஆதரவாக இருந்தது. கிரானா கரானாவின் மூன்று பிரிவுகள் ருத்ரவீணை, சாரங்கி மற்றும் வாய்ப்பட்டு. இவர், ஆரம்பத்தில் தனது தந்தை உஸ்தாத் அப்துல் மஜீத் கானிடமிருந்து வாய்ப்பாட்டும் சாரங்கியும் கற்றுக்கொண்டார். 12 வயதில், வீணையிலும், குரலிசையிலும் புகழ்பெற்ற மேதையான மியான் பாண்டே அலி கானின் சீடரான உஸ்தாத் இலாங்டே ஐதர் பக்ச் கானிடமிருந்து கற்றுக்கொள்ள இவர் கோலாப்பூருக்குச் சென்றார்.

இவர்,19 ஆம் நூற்றாண்டின் பிற்பகுதியில் தனது உறவினர் உஸ்தாத் அப்துல் கரீம் கானுடன் கிரானா கரானா இசைக் குடும்பத்தை நிறுவினார். உஸ்தாத் அப்துல் கரீம் கான் இவரது சகோதரி கபூரான் பீபியை மணந்தார். பின்னர், அப்துல் கரீம் கபூரான் பீபியை புறக்கணித்து தனது மாணவியான தாராபாய் மனேவை மணந்ததினால் இவர்களுக்குள் உறவு மோசமைடைந்தது. இவரது கேட்கும் திறன் குறைபாடுடையது. இவர் சில சமயங்களில் *பெஹ்ரே வாஹித் கான்* (காது கேளாத கான்) என்று அழைக்கப்பட்டார். இவரின் மகன் உஸ்தாத் அபீசுல்லா கான் 1946 இல் பிறந்தார். அபீசுல்லாவின் மாமாக்கள் அவருக்கு இசையில் பயிற்சி அளித்தனர், மேலும் அவர் ஒரு சாரங்கி கலைஞரானார்.
## பாடும் தொழில்

இவர், மற்ற பாடகர்களின் சாயலைத் தவிர்ப்பதற்காக தனது நிகழ்ச்சியைப் பதிவு செய்வதைத் தடைசெய்தார். இவரது மூன்று நிகழ்ச்சிகள் மட்டுமே தப்பிப்பிழைத்தன. சதுர் லால் என்பவரின் தபலாவுடன் பாடப்பட்ட பட்டீப், முல்தானி, தர்பாரி கானடா ஆகிய இராகங்களின் பதிவுகள், இசைத் தயாரிப்பாளர் ஜீவன் லால் மட்டூ அவர்களால் பாதுகாக்கப்பட்டது. இவரது பாணியை ஆவணப்படுத்த, இசைத் தயாரிப்பாளர் ஜீவன் லால் மட்டூ, அவர் இறப்பதற்கு 2 ஆண்டுகளுக்கு முன்பு, 1947 இல் ஒரு வானொலி ஒலிபரப்பை ரகசியமாக பதிவு செய்தார்.

## இறப்பு
இவர், 1949 இல் சகாரன்பூரில் இந்திய நாட்டவராக இறந்தார். இவரது மாணவர்களில் பண்டிட் ஜெய்சந்த் பட் (கியால் பாடகர்), சுரேஷ்பாபு மானே, கிராபாய் பரோடேகர், பேகம் அக்தர், சரசுவதிபாய் ரானே, பிரண் நாத், சுகதேவ் பிரசாத், ராம் நாராயண்,  முகமது ரபி ஆகியோர் அடங்குவர் .

இவரது மிகப் பெரிய பங்களிப்பு அவர் முறையான சீடர்களில் ஒருவரல்ல என்றாலும் இந்தூர் கரானாவின் அமீர் கான் மீது இவர் செலுத்திய செல்வாக்காகும். உஸ்தாத் அப்துல் கரீம் கானுடன் சேர்ந்து விலம்பிட் கியாலை உருவாக்கத் தொடங்கினர். மேலும் இவர்களின் பணிகள் அமீர்கானுக்கு தனது வர்த்தக முத்திரையான அதி விலம்பிட் பாடலை உருவாக்கத் தூண்டின .

"இவர், ஒரு இராகத்தின் பாடல்களை ஏறக்குறைய 20 நிமிடங்களிலிருந்து ஒரு மணி நேரம் வரை நீட்டிப்பதன் மூலம் பாரம்பரிய இந்துஸ்தானி இசையை உருவாக்கினார்."  "இவர் கிரானா கரானாவின் மிகச்சிறந்த குறியீடுகளில் ஒருவராவார்." 

## மேற்கோள்கள்

பகுப்பு:இந்திய முஸ்லிம்கள்
பகுப்பு:1949 இறப்புகள்
பகுப்பு:1871 பிறப்புகள்
அமான் அலி கான்

**உஸ்தாத் அமான் அலிகான்** (Ustad Aman Ali Khan) (1888-1953) இவர் ஓர் இந்திய பாரம்பரிய இசைக் கலைஞரும், பெண்டிபஜார் கரானாவின் இசையமைப்பாளருமாவார. இவர் பல கர்நாடக இராகங்களை இந்துஸ்தானி இசையில் கொண்டு வந்தார்.
## தொழில்
உத்தரபிரதேசத்திலிருந்து வந்து மும்பை பெண்டிபஜார் பகுதியில் குடியேறிய பெண்டிபஜார் கரானாவின் நிறுவனர்களில் ஒருவரான சஜ்ஜு கானின் மகனாவார். மைசூர் மாநிலத்தின் அரசவைக் கலைஞர் கலாநிதி பிடாரம் கிருட்டிணப்பாவின் வழிகாட்டுதலின் கீழ் கர்நாடக இசையை கற்றுக்கொண்டார்.  இவர் பெண்டிபஜார் கரானாவுக்கு தாளம் (லயகரி) நுட்பமாக பாடும் பாணி (சர்கம்) ஆகியவற்றை அறிமுகப்படுத்தினார். இவரது இசை குறிப்பாக அதன் தாள சர்கம் வடிவங்களுக்காக குறிப்பிடத்தக்கதாக இருந்தது. இதற்காக இவர் கர்நாடக இசையிலிருந்து உத்வேகம் பெற்றார். சிறந்த பாடகர் அமீர்கான் இவரை தனது வாழ்க்கையில் ஒரு பெரிய இசை செல்வாக்கு என்று கருதினார்.

## சீடர்கள்
இவரது நடை பாடர்களான அமீர் கான், வசந்த்ராவ் தேசுபாண்டே ஆகியோரை ஈர்த்தது.. இவரது சீடர்களில் சிவகுமார் சுக்லா, டி.டி.ஜனோரிகர், முகமது உசேன் கான், பின்னணிப் பாடகர்கள் மன்னா தே, லதா மங்கேஷ்கர், இசை இயக்குநர் நிசார் பாசுமி, வாலி அகமது கான், பி. சைதன்யா தேவ் மற்றும் ஆர்மோனியக்  கலைஞர் சாந்திலால் ஆகியோர் அடங்குவர்.

## இறப்பு
இவர், 1947 இல் மும்பையை விட்டு புனேவில் குடியேறினார். இசைக் கச்சேரிகளுக்காக தில்லிக்குச் சென்றபோது நுரையீரல் அழற்சி நோயால் பாதிக்கப்பட்ட இவர் 1953 பிப்ரவரி 11 அன்று இறந்தார்.

## மேற்கோள்கள்
*
*

பகுப்பு:1953 இறப்புகள்
பகுப்பு:1888 பிறப்புகள்
முகமது அலி ஹசன் அலி

**முகமது அலி ஹசன் அலி** (    ) ஓர் பஹ்ரைன் அரசியல்வாதி ஆவார். இவர் தற்போது பஹ்ரைன் நாட்டின் உயர்மட்ட ஆலோசனைக் குழுவின் உறுப்பினராக உள்ளார்.

இவர் 1983 ஆம் ஆண்டு பஹ்ரைன் பல்கலைக்கழகத்தில் வேதியியல் மற்றும் இயற்பியலில் இளங்கலை பட்டம் பெற்றுள்ளார். 1987 ஆம் ஆண்டில் கிழக்கு ஆங்கிலியா பல்கலைக்கழகத்தில் வேதியியல் மற்றும் சுற்றுச்சூழல் அறிவியலில் முதுகலை பட்டமும் பெற்றுள்ளார். பிறகு 1994 ஆம் ஆண்டு இதே பிரிவில் ஆய்வு பட்டமும் முடித்தார்.

## குறிப்புகள்

பகுப்பு:வாழும் மக்கள்
பகுப்பு:பகுரைன் அரசியல்வாதிகள்
கிராம சபை

**கிராம சபை** அல்லது **கிராம ஊராட்சியின் பொதுக்குழு**, தமிழ்நாடு அரசு 1994-ஆம் ஆண்டில் இயற்றிய **பஞ்சாயத்து ராஜ்** சட்டத்தின் படி
 கிராம ஊராட்சி மன்றம் அமைக்கப்பட்டது. ஒரு மாநிலத்தின் சட்டமன்றம், கிராம சபைக்கு அதிகாரங்களைப் பயன்படுத்த அனுமதி வழங்கலாம் என இந்திய அரசியலமைப்பு சடடப் பிரிவு 243 ஜி  குறிப்பிடுகிறது. தமிழ்நாடு ஊரக வளர்ச்சி மற்றும் ஊராட்சித் துறையின் கீழ் செயல்படும் கிராம ஊராட்சியின் வாக்காளர் பட்டியல் உள்ளவர்கள் அனைவரும்  கிராம சபையின் உறுப்பினர்கள் ஆவார். அரசாங்கத்தின் பொது உத்தரவுகளுக்கு உட்பட்டு, கிராம சபைக் கூட்டம் ஒரு ஆண்டில் இரண்டு முறையாவது நடத்த வேண்டும். கிராம சபைக் கூட்டம் குறிப்பாக இந்திய விடுதலை நாள் மற்றும் குடியரசு நாட்களின் போது  கிராம ஊராட்சித் தலைவரால் கூட்டப்படும். தவறினால் தமிழ்நாடு ஊரக வளர்ச்சி மற்றும் ஊராட்சித் துறை அதிகாரியால் நடத்தப்படும். கிராம சபைக் கூட்டத்தின் போது உறுப்பினர்கள் கீழ்கண்ட பொருள்களை ஆராய்ந்து தீர்மானிக்க வேண்டும்:

# கிராம ஊராட்சியின் வளர்ச்சித் திட்டகளுக்கு ஒப்புதல் அளித்தல்
# கிராம வரவு-செலவு திட்டத்திற்கு ஒப்புதல் அளித்தல்.'
# கிராம ஊராட்சியின் முந்தைய ஆண்டின் வரவு-செலவு திட்டத்தை ஆராய்ந்து ஒப்புதல் அளித்தல்
# முந்தைய ஆண்டின் கிராம ஊராட்சிக் கணக்குகள் குறித்த தணிக்கை அறிக்கைக்கு ஒப்புதல் அளித்தல்
# கிராம ஊராட்சிக்கு ஒப்படைக்கப்பட்ட அனைத்து வளர்ச்சித் திட்டங்களின் முன்னேற்றததை மதிப்பாய்வு செய்தல்.
# கிராம ஊராட்சி வரம்பில் உள்ளவர்களுக்கு அரசின் நியாய விலைக் கடையின் சீரான உணவு வழங்கல் நடவடிக்கை, முதியோர் ஓய்வூதியம்,ஊனமுற்றோருக்கான ஓய்வூதியம் பெற்றுத் தருதல் குறித்து போன்றவை குறித்து விவாதங்கள் நடத்தப்படுகின்றன.
# ஊராட்சி ஒன்றியப் பள்ளிகளில் அனைத்து குழந்தைகளையும் சேர்ப்பது, அவர்களின் வருகை மற்றும் பள்ளிகளின் வளர்ச்சி ஆகியவை குறித்து கிராம சபைக் கூட்டத்தில் விவாதிக்கப்படுகிறது.
# மருத்துவமனைகள் மற்றும் கால்நடை மருத்துவமனைகள் மற்றும் அவற்றின் நடவடிக்கைகள் குறித்தும் கிராம சபைக் கூட்டம் விவாதிக்கிறது. மக்கள் மற்றும் கால்நடைகளின் ஆரோக்கியம் மற்றும் சுகாதாரத்தை பாதுகாக்க எடுக்க வேண்டிய முன்னெச்சரிக்கைகள் குறித்து அவர்கள் மக்களுக்கு கல்வி கற்பிக்கின்றனர்.
# ஆரம்ப சுகாதார மையத்தின் மருத்துவர் கிராமசபாவில் கலந்துகொண்டு தடுப்பூசி திட்டங்கள், ஊட்டச்சத்து குறைபாட்டால் பாதிக்கப்பட்ட குழந்தைகள் மற்றும் மலேரியா போன்ற நோய்களுக்கு எதிராக எடுக்க வேண்டிய முன்னெச்சரிக்கை நடவடிக்கைகள் குறித்து கிராமசபைக்கு விளக்கமளிப்பார். கிராமசபா சேவைகள் மற்றும் வசதிகள் குறித்து விவாதிக்கிறது சுகாதார மையங்களால் வழங்கப்படும்.
# கிராம ஊராட்சிச் செயலாளர்  மேற்கொள்ளப்பட வேண்டிய பொதுப்பணிகளை அடையாளம் கண்டு கிராமசபைக்கு முன் வைத்து அதை பஞ்சாயத்து திட்டங்களில் இணைப்பதற்கான ஒப்புதலைப் பெறுவார்.                        
# கிராம சபைக் கூட்டம் எடுக்கும் பரிந்துரைகளுக்கு கிராம ஊராட்சி நிர்வாகம் உரிய கவனம் செலுத்த வேண்டும்.

## இதனையும் காண்க
* கிராம சபைக் கூட்டம்
* கிராம ஊராட்சி
* ஊராட்சி ஒன்றியம்
* மாவட்ட ஊராட்சி
* மாவட்ட ஊரக வளர்ச்சி முகமை 
* மாவட்டத் திட்டக் குழு

## மேற்கோள்கள்

## வெளி இணைப்புகள்
* CHAPTER-XI OBJECTIVES  of GRAM SABHA
கிராம சபை
பகுப்பு:இந்திய நிர்வாக அலகுகள்
பகுப்பு:தமிழ்நாடு உள்ளாட்சி அமைப்புகள்
பகுப்பு:தமிழ்நாடு ஊராட்சிகள்
நசார் அல் பஹர்னா

**நசார் அல்** **பஹர்னா** (அரபு : نزار البحارنة ; ஆங்கிலம்: Nazar Al Baharna) ஓர் பஹ்ரைன் கல்வியாளர், தொழில்முனைவோர் மற்றும் அரசியல்வாதி ஆவார்.

## ஆரம்பகால வாழ்க்கை மற்றும் கல்வி
நசார் 1950 ஆம் ஆண்டு பிறந்தார். இவர் சவூதி அரேபியாவில் உள்ள பெட்ரோலியம் மற்றும் கனிமம் பல்கலைக்கழகத்தில் பட்டம் பெற்றவர். இவர் அங்கு இயந்திர பொறியியலில் இளங்கலை மற்றும் முதுகலை பட்டங்களைப் பெற்றார்.  இவர் 1979 ஆம் ஆண்டில் வேல்ஸ் பல்கலைக்கழகத்தில் இயந்திர பொறியியலில் ஆய்வு பட்டம் பெற்றார்.

## பணிகள்
இவர் டாக்டர் பட்டம் பெற்ற உடனேயே வளைகுடா தொழில்நுட்பக் கல்லூரியில் பொறியியல் துறைத் தலைவர் பதவியைப் பெற்றார். பின்னர் இவர் 1995 வரை பஹ்ரைன் பல்கலைக்கழகத்தில் வெவ்வேறு பதவிகளில் பணியாற்றினார். இவர் கடைசியாக வகித்த கல்விப் பதவி பஹ்ரைன் பல்கலைக்கழகத்தில் கல்வித் திட்டங்கள் மற்றும் அறிவியல் ஆய்வுகளுக்கான துணைத் தலைவராக இருந்தார். கல்வி துறையை விட்டு வெளியேறிய பின்னர் பஹ்ரைனில் ஒரு ஆலோசனை நிறுவனத்தை நிறுவினார்.  இவர் அல் வெஃபாக் தேசிய இஸ்லாமிய சங்கத்தின் ஸ்தாபக உறுப்பினர் ஆவார். 2004 ஆம் ஆண்டில் இந்த சங்ககத்தை விட்டுச் வெளியேறினார். பிறகு ஓராண்டு கழித்து இவர் மீண்டும் அந்த சங்கத்தில் சேர்ந்தார்.  2005 ஆம் ஆண்டு நவம்பர் இவர் பஹ்ரைன் வர்த்தக மற்றும் தொழில்துறை சபையின் துணைத் தலைவரானார்.

இவர் 2006 ஆம் ஆண்டு டிசம்பர் 11 அன்று பஹ்ரைன் நாட்டின் வெளியுறவு அமைச்சராக நியமிக்கப்பட்டார். இவர் இந்த பதவியில் 2011 ஆம் ஆண்டு பிப்ரவரி வரை நீடித்தார். பின்னர் இவர் தனது நிறுவனமான தொழில்நுட்ப ஆலோசனைக் குழுவில் தலைவராக பணிக்குத் திரும்பினார். ஜார்ஜ்டவுன் பல்கலைக்கழகத்தில் வருகை தரும் அறிஞர் ஆராய்ச்சியாளராகவும் உள்ளார். இமான் அறக்கட்டளையின் ஆலோசனைக் குழுவில் உறுப்பினராக உள்ளார்.

2013 ஆம் ஆண்டில், இவர் ஏ *யுனிவர்சல் ஹுமன் ரைட்ஸ் மாடல்* என்ற புத்தகத்தை வெளியிட்டார்.

## குறிப்புகள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:பகுரைன் அரசியல்வாதிகள்
இரசாப் அலி கான்

உஸ்தாத் **இரசாப் அலி கான்** (Rajab Ali Khan) (3 செப்டம்பர் 1874 நரசிங்கர், மத்தியப் பிரதேசம் &#x2013; 8 சனவரி 1959  தேவாஸ், மத்தியப் பிரதேசம்) இவர் ஓர் இந்துஸ்தானிப் பாடகரும், கவிஞருமாவார். 

## ஆரம்பகால வாழ்க்கை
இவர், தனது தந்தை மங்லு கானிடமிருந்து படே முகமது கானின் பாரம்பரியத்திலும், பாண்டே அலிகான் பீங்கரிடமிருந்தும் இசையை கற்றுக்கொண்டார்.  எனவே இவரது பாணி ஜெய்ப்பூர் கரானா மற்றும் கிரானா கரானா பாணிகளின் கலவையாக இருந்தது. இவர் தேவாஸ் மற்றும் கோலாப்பூரின் அரசவைக் இசைக்கலைஞராக இருந்தார். இசைக்கச்சேரி சுற்றுப்பயணங்களையும் நிகழ்த்தினார். ஜெய்பூர் இராச்சியத்தின் இரண்டாம் ராம் சிங்கின் சபையில் இசைக்கலைஞராகவும் இருந்தார். 

1909 ஆம் ஆண்டில், மைசூர் மகாராஜாவால் இவருக்கு இசை ரத்ன பூசண் பட்டம் வழங்கப்பட்டது. 1954 இல் இவருக்கு சங்கீத நாடக அகாடமி விருது கிடைத்தது. இவரது கடைசி பெரிய இசை நிகழ்ச்சி 1957 இல் மும்பையில் நடந்தது. 

இவர் ஒரு கயாலியா மேதை என்று அறியப்பட்டார். ஆனால் இவர் ருத்ர வீணை, சித்தார், ஜலதரங்கம்,  கைம்முரசு இணை போன்ற இசைக்கருவிகளிலும் குறிப்பிடத்தக்க கலைஞராக இருந்தார்.   இவரது சீடர்களில் இவரது மருமகன் அமான் கான், நிவ்ருதிபுவ சர்நாயக், கணபதிராவ் தேவாஸ்கர், கிருட்டிண சங்கர் சுக்லா, கிட்டிணாராவ் மசூம்தார், ராஜபாவ் தேவ், யாசின் கான் (சாரங்கிக் கலைஞர்), மேவதி கரானாவின் ஜோதிராம் போன்றோர் அடங்குவர். இந்தூர் கரானாவின் அமீர்கான், பாக்கித்தானின் சாம் சௌராசியா கரானாவின் சலாமத் அலிகான் ஆகியோரும் இவரது இசை நுட்பங்களால் ஈர்க்கப்பட்டுள்ளனர். "இவர் மிகவும் துடிப்பான, சிக்கலான மற்றும் விரைவான இசை நுட்பங்களில் மேதையாவார்." 

## மேற்கோள்கள்

## வெளி இணைப்புகள்
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:சித்தார் இசைக் கலைஞர்கள்
பகுப்பு:1959 இறப்புகள்
பகுப்பு:1874 பிறப்புகள்
இசிசு

**இசிஸ்** (*Isis*) பண்டைய எகிப்தின் பெண் கடவுள் ஆவார். பண்டைய எகிப்திய சமயத்தில் இசிஸ் பெண் கடவுளின் வழிபாடு பழைய எகிப்திய இராச்சிய (கிமு 2686–2181) காலத்தில் முதன்முதலாக அறியப்பட்டது. இதைத் தொடர்ந்து எகிப்தை ஆண்ட கிரேக்க தாலமி வம்சத்தினர் காலம் முடியவும்  (கிமு 330 - கிமு32) மற்றும் அதனைத் தொடர்ந்து ரோமானியர்களின் எகிப்து மாகாணத்திலும் கிபி 600 முடிய இசிஸ் கடவுள் வழிபாடு விளங்கியது.

ஓசிரிசின் அரியாசனத்தை அடைவதற்காக அவரை சேத் கடவுள் கொன்றுவிடுகிறார். ஓசிரிசின் துண்டான பாகங்களை, ஓசைரிசின் மனைவியும், பெண் கடவுளான இசிஸ் ஒன்றுசேர்க்கிறார். அப்போது ஆணுறுப்பு மட்டும் இல்லை. அதனால் இசிஸ் ஒரு தங்க ஆணுறுப்பை செய்து தன் மந்திர வலிமையால் ஓசிரிசை மீண்டும் உயிர்த்தெழச் செய்தார். அப்போது இருவரும் உறவாடினர். பிறகு மீண்டும் ஓசிரிசு இறந்துவிடுகிறார். பிறகு இசிசு இளைய ஓரசைப் பெற்றெடுத்தார். ஓரசு வளர்ந்த பிறகு தன் தந்தையின் இறப்புக்காக சேத்தைப் பழிவாங்க நினைத்தார். அதனால் அவர் சேத்துடன் போரிட்டு அவரை வீழ்த்தினார்.

## இதனையும் காண்க
* பண்டைய எகிப்தியக் கடவுள்கள்
## ஆதாரங்கள்

## மேலும் படிக்க
* 
* 
*  Vol. I: ; Vol. II: ; Vol. III: ; Vol. IV: .
*  Vol. I: ; Vol. II: ; Vol. III: .
*  A–D: ; E–K: ; L–Q: ; R–Z: .
* 
* 

## வெளி இணைப்புகள்

* "Isis and the Name of Ra", as translated by A. G. McDowell.
* Plutarch: ''Isis and Osiris'', as translated by Frank Cole Babbitt.
* Lucius Apuleius: ''The Golden Ass, Book XI'', as translated by A. S. Kline.

பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
பகுப்பு:எகிப்தியப் பெண் கடவுள்கள்
ஆங் சியோங் வு

**ஆங் சியோங் வு** (ஆகத்து 25, 1995) என்பவர் தென் கொரிய நாட்டு பாடகர் மற்றும் நடிகர் ஆவார். இவர் 101 பருவம் 2 என்ற உண்மை நிலை போட்டி நிகழ்ச்சியில் பங்கேற்று ஐந்தாவது இடத்தைப் பிடித்ததன் மூலம் அறியப்பட்டார். மேலும் 'வண்ண வன்' என்ற கொரியன் கே பாப் குழுவில் முன்னணி உறுப்பினராகுவும் உள்ளார். இவர் 2019 ஆம் ஆண்டு முதல் 'அட் எயிட்டின்' (2019), மோர் தன் பிரண்ட்ஸ் (2020) போன்ற தொலைக்காட்சி தொடர்களிலும் நடித்துள்ளார்.

## ஆரம்ப கால வாழ்க்கை
ஓங் சியோங் வு ஆகத்து 25, 1995 ஆம் ஆண்டு தென் கொரியாவில் இஞ்சியோன் என்ற நகரில் பிறந்தார். இவருக்கு ஒரு மூத்த சகோதரி உண்டு. இவர் குவால் நடுநிலைப் பள்ளியில் கல்வி பயின்று, அதைத் தொடர்ந்து 2014 இல் 'ஹன்லிம் மல்டி ஆர்ட் ஸ்கூல்லில்' மேல் நிலை பட்டம் பெற்றார். டாங் சியோல் பல்கலைக்கழகத்தில் நடன மற்றும் நடிப்பு சார்ந்த உயர் நிலை பட்டம் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:தென் கொரிய பாடகர்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
போம்புகா தீவு

**போம்புகா தீவு** *(Bompuka Island)* இந்திய ஒன்றியப் பகுதியைச் சேர்ந்த அந்தமான் நிக்கோபார் தீவுகளிலுள்ள ஒரு தீவாகும். போகாட் தீவு என்றும் இது அழைக்கப்படுகிறது.
## புவியியல்
தெரசா தீவிலிருந்து 3.5 கி.மீ தொலைவில் போம்புகா தீவு அமைந்துள்ளது. இங்கு பெரும்பாலான பகுதிகளில் அடர்த்தியான காடுகளும் சில பகுதிகளில் புல்லும் காணப்படுகிறது. தீவைச் சுற்றியுள்ள கரையில் அடர்த்தியாக தேங்காய் மரங்கள் வளர்ச்சி காணப்படுகிறது. கைவிடப்பட்ட போகாட் கிராமம் தீவின் மேற்கு  பக்கத்தில் அமைந்துள்ளது. தெரசா மற்றும் போம்புகா தீவுகளுக்கு இடையிலான கடலின் பகுதி கப்பல்களுக்கு நல்ல தங்குமிடத்தை வழங்குகிறது.
## மக்கள்தொகை
வடக்கில் போகாட் கிராமம் தெற்கில் இயட்கிரானா கிராமம் என்ற இரண்டு கிராமங்கள் போம்புகா தீவில் இருந்தன. இவை இரண்டும் கைவிடப்பட்ட கிராமங்களாகும். தெரசா தீவிலிருந்து சில தேவைகளை சுமந்து கொண்டு முன்னாள்  கிராமவாசிகள் ஒரு குறுகிய காலத்திற்கு போம்புகா தீவுக்கு வசிக்க வருகின்றனர். தேங்காய், கிழங்கு பயிர்களை  இவர்கள் அங்கு  பராமரிக்கின்றனர்.   2011 ஆம் ஆண்டு இந்திய மக்கள் தொகை கணக்கெடுப்பின்படி போம்புகா தீவில் மக்கள் எவரும் இல்லை. 21 பேர் கொண்ட இத்தீவின் முழு மக்கள் தொகையும் சுனாமியைத் தொடர்ந்து  தெரசா தீவுக்கு  குடிபெயர்ந்தனர். தீவில் வசிப்பிடத்தை மீட்டெடுக்க அவர்கள் முயற்சித்தாலும் முயற்சிகள் அனைத்தும் , தோல்வியுற்றன. 
## நிர்வாகம்
போம்புகா தீவு தெரசா தாலுகாவின் நாங்கோரி நகரத்திற்கு சொந்தமானதாகும்.  
## படக்காட்சியகம்

File:Map of Nicobar Islands-en.png|வரைபடம்
File:Nicobar islands bompoka.jpg

## மேற்கோள்கள்

பகுப்பு:அந்தமான் நிக்கோபார் தீவுகள்
பகுப்பு:நிகோபார் மாவட்டம்
சல்லகல்ல நரசிம்மம்

**சல்லகல்ல நரசிம்மம்**  *(Challagalla Narasimham*)  ஓர்  எழுத்தாளராகவும் இந்திய அரசு குடிமைப் பணியாளராகவும் இருந்தவராவார். இந்தியாவின் மாநிலமான ஆந்திரப் பிரதேசத்தில் இருக்கும் ஐதராபாத்தில் இயூப்ளி இல்சு  பகுதியை நவீனமயமாக்கியதற்காக இவர் நன்கு அறியப்படுகிறார். முன்னதாக இவர் இந்திய நிர்வாக சேவை அதிகாரியாகவும்  1947 ஆம் ஆண்டு முதல் 1953 ஆம் ஆண்டு வரை தமிழ்நாட்டின் தலைநகரான சென்னை மாநகராட்சியின்  ஆணையாளராகவும் இருந்தார். இக்காலத்தில் சென்னையில்  பல நகரியங்களை இவர் உருவாக்கினார். இவரது வாழ்க்கையின் கதை 1986 ஆம் ஆண்டில்  வெளியிடப்பட்ட அவரது சுயசரிதையான  மீ அண்ட் மை டைம்சு நூலில்  ஆவணப்படுத்தப்பட்டுள்ளது. சல்லகல்லு நரசிம்மத்தின் சேவைகளைப் பாராட்டும் விதமாக இந்திய அரசாங்கம் இவருக்கு இந்தியாவில் வழங்கப்படும் மிக உயர்ந்த நான்காவது குடிமக்கள் விருதான பத்மசிறீ விருதை வழங்கிச் சிறப்பித்தது.

## மேற்கோள்கள்

## மேலும் வாசிக்க
* 

பகுப்பு:பத்மசிறீ விருது பெற்றவர்கள்
பகுப்பு:தெலங்காணா நபர்கள்
பகுப்பு:தெலுங்கு மக்கள்
பகுப்பு:இந்திய ஆட்சிப் பணி அலுவலர்கள்
இரபீக் கசுனவி

**இரபீக் கசுனவி** (Rafiq Ghaznavi) (1907 &ndash; மார்ச் 2, 1974) இவர் பிரித்தானிய இந்தியாவில் இசைக்கலைஞராகவும், நடிகராகவும் இருந்தார். அப்துல் ரஷீத் கர்தாரின் 'ஹீர் ரஞ்சா' (1932), மெஹபூப் கானின் 'தக்தீர்' ( 1943), 'ஏக் தின் கா சுல்தான்' (1945) போன்றப் படங்களில் இவரது பங்களிப்பு இருந்தது. இவர், லாகூரின் இசுலாமியா கல்லூரியில் கல்வி பயின்றார்.

இவரது மூதாதையர்கள் முதலில் ஆப்கானித்தானின் காசுனியில் இருந்து வந்தவர்கள். 1947 இல் இந்தியப் பிரிப்புக்குப் பின்னர், இவர் பாக்கித்தானின் லாகூருக்கு குடிபெயர்ந்தார். பின்னர், இவர் பாக்கித்தானின் கராச்சிக்கு குடிபெயர்ந்தார். பாக்கித்தானில், இயக்குநர் அஷ்பக் மாலிக் என்பவரின் திரைப்படமான பர்வாஸ் (1954), இயக்குநர் அஜீஸ் அகமதுவின் மண்டி (1956) ஆகிய படங்களுக்கு இசையமைத்தார். பின்னர் இவர் பாக்கித்தானின் வானொலியில் சேர்ந்து, இசை இயக்குநராக வானொலி நிகழ்ச்சிகளுக்கு பிரத்யேகமாக தன்னை அர்ப்பணித்துக் கொண்டார்.

இவர் 1974 மார்ச் 2 அன்று தனது 67 வயதில் கராச்சியில் இறந்தார்.

## மேற்கோள்கள்

## வெளி இணைப்புகள்
*
*Rare Pictures of Rafiq Ghaznavi by Rashid Ashraf

பகுப்பு:பாக்கித்தானிய திரைப்பட நடிகர்கள்
பகுப்பு:1974 இறப்புகள்
பகுப்பு:1907 பிறப்புகள்
கால்சியம் பெரோசயனைடு

**கால்சியம் பெரோசயனைடு** *(Calcium ferrocyanide)* என்பது C6Ca2FeN6  என்ற மூலக்கூற்று வாய்ப்பாட்டால் அறியப்படும் ஒரு கனிம வேதியியல் சேர்மமாகும். சாதாரண உப்புக்கு மாற்றாக பயன்படும் இச்சேர்மத்தை ஓர் உணவு மேம்படுத்தும் முகவராக  2012 ஆம் ஆண்டு ஐரோப்பிய ஒன்றியம் பட்டியலிட்டது. திட்ட வெப்ப அழுத்தத்தில் கால்சியம் பெரோசயனைடு மஞ்சள் நிற படிகங்களாக அல்லது மஞ்சள் நிறத்தூளாகக் காணப்படுகிறது.   
## பயன்கள்
ஐரோப்பிய ஒன்றியத்தில் ஐ535-538 என்ற எண்களில் பட்டியலிடப்பட்டுள்ள பெரோசயனைடுகள் இரண்டு உணவு வகைகளில் சாதாரண உப்புக்கு மாற்றாக அங்கீகரிக்கப்பட்டுள்ளன. அளவுக்கு அதிகமாக எடுத்துக் கொள்ளப்படும் பெரோசயனைடு நச்சால் சிறுநீரகப் பாதிப்பு ஏற்படலாம்.  
## மேற்கோள்கள்

பகுப்பு:கால்சியம் சேர்மங்கள்
பகுப்பு:உப்புகள்